Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19 ) Školski odbor Osnovne škole Velika Mlaka uz prethodnu suglasnost Gradskog vijeća Grada Velike Gorice, Klasa: 021-04/20-003/20, Ur.broj: 238-31-11-20-1 dana 14. svibnja donosi :

**IZMJENE I DOPUNE STATUTA**

Članak 1.

U Statutu Osnovne škole Velika Mlaka, KLASA: 003-06/19-01/01 , URBROJ: 238/31-22-01-19-03, od 20. veljače 2019. godine, članak 5. mijenja se i glasi: „Dan Škole obilježava se u prosincu.“.

Članak 2.

U članku 56. stavku 2. riječi: „ Ured državne uprave u Zagrebačkoj županiji“ zamjenjuju se riječima „upravno tijelo Zagrebačke županije nadležno za poslove obrazovanja.“.

Članak 3.

U članku 75. stavku 1. točki 1. riječi: „ radnom odnosu“ zamjenjuju se riječju „radu“.

U članku 75. stavku 1. točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa“.

Članak 4.

Članak 78. mijenja se i glasi: „ U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog statuta, članovi Školskog odbora obvezni su utvrditi postojanje razloga i činjenica za razrješenje.“

Članak 5.

Članak 79. mijenja se i glasi :“ O prijedlogu za razrješenje ravnatelja članovi Školskog odbora odlučuju tajnim glasovanjem.“

Članak 6.

Članak 80. mijenja se i glasi: „Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

Članak 7.

U članku 86. dodaje se stavak 4. koji glasi: „Pozivi za sjednicu dostavljaju se u elektroničkom obliku s prijedlogom dnevnog reda i materijalima za sjednicu svim članovima Učiteljskog vijeća, najkasnije 3 dana prije održavanja sjednice.“

U članku 86. dodaje se stavak 5. koji glasi: „ Jedan primjerak poziva s prijedlogom dnevnog reda za sjednicu, stavlja se na oglasnu ploču Škole u roku određenom u stavku 4. ovog članka.“

U članku 86. dodaje se stavak 6. koji glasi: „U hitnim situacijama te posebno opravdanim razlozima sjednica Učiteljskog vijeća može se sazvati usmeno odnosno telefonskim putem ili elektroničkim putem.“

U članku 86. dodaje se stavak 7. koji glasi: „Sjednica Učiteljskog vijeća može se u slučajevima iz stavka 6. ovog članka održati elektroničkim putem.“

U članku 138. dodaje se stavak 8. koji glasi: „U slučaju održavanja elektroničke sjednice u pozivu za sjednicu koji se dostavlja svim članovima na njihovu mail adresu, uz dnevni red određuje se početak i završetak elektroničke sjednice, a u tom se vremenu članovi Učiteljskog vijeća očituju elektroničkim putem.“

U članku 138. dodaje se stavak 9. koji glasi: „Nakon završetka elektroničke sjednice sastavlja se zapisnik u čijem su privitku sva pristigla očitovanja.“

Članak 8.

U članku 94. stavku 2. riječi: „Ureda državne uprave u Zagrebačkoj županiji“ zamjenjuju se riječima: „upravnog tijela Zagrebačke županije nadležnog za poslove obrazovanja.“

U članku 94. stavku 3. riječi: „Ured državne uprave u Zagrebačkoj županiji nadležan za poslove obrazovanja“ zamjenjuju se riječima: „ upravno tijelo Zagrebačke županije nadležno za poslove obrazovanja.“

Članak 9.

U članku 95. stavku 2. riječi: „Ureda državne uprave u Zagrebačkoj županiji“ zamjenjuju se riječima: „upravnog tijela Zagrebačke županije nadležnog za poslove obrazovanja.

Članak 10.

U članku 138. dodaje se stavak 3. koji glasi: „Pozivi za sjednicu dostavljaju se u pisanom ili elektroničkom obliku s prijedlogom dnevnog reda i materijalima za sjednicu svim članovima Vijeća roditelja i ravnatelju, najkasnije 3 dana prije održavanja sjednice.“

U članku 138. dodaje se stavak 4. koji glasi: „ Jedan primjerak poziva s prijedlogom dnevnog reda za sjednicu, stavlja se na oglasnu ploču Škole u roku određenom u stavku 3. ovog članka.“

U članku 138. dodaje se stavak 5. koji glasi: „U hitnim situacijama te posebno opravdanim razlozima sjednica Vijeća roditelja može se sazvati usmeno odnosno telefonskim putem ili elektroničkim putem.“

U članku 138. dodaje se stavak 6. koji glasi: „Sjednica Vijeća roditelja može se u slučajevima iz stavka 5. ovog članka održati elektroničkim putem.“

U članku 138. dodaje se stavak 7. koji glasi: „U slučaju održavanja elektroničke sjednice u pozivu za sjednicu koji se dostavlja svim članovima na njihovu mail adresu, uz dnevni red određuje se početak i završetak elektroničke sjednice, a u tom se vremenu članovi Vijeća roditelja očituju elektroničkim putem.“

U članku 138. dodaje se stavak 8. koji glasi: „Nakon završetka elektroničke sjednice sastavlja se zapisnik u čijem su privitku sva pristigla očitovanja.“

Članak 11.

Članak 150. mijenja se i glasi :“ Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

Članak 12.

U članku 157. riječi: „Ured državne uprave u Zagrebačkoj županiji“ zamjenjuju se riječima: „ upravno tijelo Zagrebačke županije nadležno za poslove obrazovanja.“

Ove Izmjene i dopune Statuta stupaju na snagu danom objave na oglasnoj ploči Škole.

KLASA: 003-05/20-01/03

URBROJ: 238/31-22-01-20-1

Predsjednik Školskog odbora:

Jurica Mihalj

Ove Izmjene i dopune Statuta objavljene su na oglasnoj ploči Škole 14. svibnja 2020. godine.

Ravnateljica Škole:

Zrinka Šućur, prof.